stanford-oval/wikipedia huggingface dataset:
Juhani Pakkala

Juhani Jaakko Pakkala (s. 8. joulukuuta 1945 Ilmajoki) on suomalainen diplomi-insinööri ja eläköitynyt yritysjohtaja, joka on saanut teollisuusneuvoksen arvonimen.
Pakkalan vanhemmat olivat työnjohtaja Pentti Pakkala ja ompelija Siiri Järvenpää. Hänen puolisonsa 1968–1986 oli sairaanhoitaja Irja Kaarina Eskola, toisen kerran Pakkala avioitui 1987 Eija Kaisa Emilia Mäkisen kanssa. Pakkala tuli ylioppilaaksi Ilmajoen yhteiskoulusta 1964 ja valmistui diplomi-insinööriksi Teknillisen korkeakoulun koneenrakennuksen opintosuunnalta 1968.
Hän oli Kone Oy:n suunnittelija Hyvinkäällä 1968–1969 ja Valmetin palveluksessa myynti-insinööri Helsingissä 1970–1973, Rautpohjan tehtaan projekti-insinööri Jyväskylässä 1973–1976, aluemyyntipäällikkö 1976–1978, markkinointipäällikkö 1978–1979 ja myyntipäällikkö 1979–1981, Pansion tehtaan isännöitsijä Turussa 1981–1984 sekä Valmet-Dominion Inc:n toimitusjohtaja Montrealissa Kanadassa 1984–1987 ja Valmet North American johtaja Yhdysvalloissa 1987–1989. Valmet Paperikoneet Oy:n Järvenpään tehtaan jälkikäsittelyryhmän johtaja Pakkala oli 1989–1994, Valmet Inc:n toimitusjohtaja Charlottessa Yhdysvalloissa 1994–1999 ja Valmet Oy:n kuitu- ja paperiteknologian, vuodesta 2001 Metso Paper Oy, toimitusjohtaja Jyväskylässä 1999–2003 ja hallituksen jäsen 1999–2004.
Pakkala oli myös Valmet Canada Inc:n toimitusjohtaja 1995–1999, Valmet NV Inc:n toimitusjohtaja Yhdysvalloissa 1996–1999, Valmet Automation Ltd:n toimitusjohtaja Kanadassa 1998–1999 ja Valmet Automation Inc:n toimitusjohtaja Yhdysvalloissa 1998–1999. Albany International Corporationin hallituksen jäsen ja osakas Pakkala oli 2004–2012. Hänellä oli työuransa aikana lisäksi useita liike-elämän ja muita asiantuntija- ja luottamustehtäviä. Teollisuusneuvoksen arvonimen Pakkala sai 2001.
Juanfernándezinkolibrit

| Juanfernándezinkolibrit |
| --- | --- |
 Tulipääkolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Juanfernándezinkolibrit Sephanoides  G.R. Gray, 1840
Katso myös
   Juanfernándezinkolibrit Wikispeciesissä   Juanfernándezinkolibrit Commonsissa 
Infobox OKNimi-testi OK: 
Juanfernándezinkolibrit (Sephanoides) on kolibrien heimoon kuuluva lintusuku. Sukuun kuuluu kaksi Etelä-Amerikassa elävää lajia.
Juanfernándezinkolibrilajit

Tulipääkolibri (Sephanoides sephaniodes)
Juanfernándezinkolibri (Sephanoides fernandensis)
Jokikylän abiturientit

| Jokikylän abiturientit |
| --- | --- |
Kirjailija:  Heikki Nurmio
Kieli:  suomi
Genre:  romaani
Kustantaja:  Gummerus
Julkaistu:  1929
Sivumäärä:  219
Löydä lisää kirjojaKirjallisuuden teemasivulta
Jokikylän abiturientit on Aarne Mustasalon vuonna 1929 Gummeruksen kustantamana ilmestynyt romaani.
Juoni

Dokumenttimainen romaani kertoo kolmen ison maatilan pojan lukio-opiskeluista Turussa syksyllä 1905. He ovat kotoisin Jokikylästä. Lukion ylimmän luokan oppilaiden ylimielisyys uusia lukiolaisia kohtaan ei juuri poikkea nykyisestä, mutta tuo kokeneisuus tuotiin esiin puheessa.
Koululaiset kävivät retkillä ja lauloivat paljon. Oihonna oli turkulaistyttö, johon kaikki lukiolaispojat ihastuivat, mutta ihastukset etenivät vain tansseihin koulujen tanssiaisissa ja kävelyihin kaupungin kaduilla. Tunnekuohahdukset vastasivat nykyaikaa.
Abiturientit kävelivät ohuiden kävelykeppien kanssa kasvoillaan cascognelaisilmeet ja työväen samanikäisiä poikia, joita kutsuttiin "hunneiksi", se ärsytti ja he kutsuivat abiturientteja "apinoiksi rusinapuussa". Tämä johti muutamiin tappeluiden mm. Jokikylän poikien ja "hunnien" välillä.
Venäjän ja Japanin sota mainitaan, Bobrikovin salamurha, Suomen kaartin lopettaminen, Suomessa kerätty adressi ja sen tarjoaminen tsaarille tämän lomaillessa Suomen saaristossa. Kirjoittaja toteaa heikon keisarin jääneen kokonaan panslavistien käsiin. Sekä ylioppilaat että työväki alkoivat protestoida hallitsijan manifestia vastaan. Suomalaiset alkoivat toivoa vapautta satojen vuosien siirtomaa-ajan jälkeen. 30. lokakuuta tehtiin yleislakko Helsingissä työväen johdolla. Virkamiehet, koulut ja yliopistot pohtivat, mitä he uskaltaisivat tehdä. Turussakin alettiin kokoontua mielenosoituskulkueihin. Helsingin yliopiston ylioppilaat ja polysteekkarit olivat yhtyneet lakkoon. Turussa pohdittiin, mitä pitäisi tehdä. Kirjan sankarit olivat koulujen välisissä neuvotteluissa mukana. Keisarin kuvia heitettiin Aurajokeen. Ihmisjoukot, nuoret herrasmiehet ja puotipuksut eikä työväki, alkoivat pahoinpidellä toisia suomalaisia. Huhut kertoivat kasakoiden olevan tulossa palauttamaan järjestyksen. Suojeluskuntia perustettiin järjestyksen valvomiseksi suomalaisin voimin. Kotikylässä käydessään pojat huomaavat siellä ihmisten haluavan asioiden jatkuvan vanhalla rauhallisella tavalla, viis itsenäisyydestä.
Venäjän opiskelu oli tullut muodolliseksi ja sen kurssit läpäisi suullisessa tentissä ilman kielen osaamista. Mutta ylioppilaskirjoitukset oli tilaisuus, joka kokosi kaikki abiturientit kokeeseen Helsinkiin. Tämä merkitsi myös hyväksijättöä tutulle rouva Sjögrenille, jonka elinkeinona oli toispaikkakuntalaiset lukiolaiset, joille hänen talonsa ja ruokansa oli koti monen vuoden ajan.
John Debney

John Debney San Diegon Comic-Conissa 2013.
John Debney (s. 18. elokuuta 1956 Glendale, Kalifornia, Yhdysvallat) on yhdysvaltalainen elokuvasäveltäjä. Hän on ollut Oscar-ehdokkaana parhaan musiikin kategoriassa elokuvasta The Passion of the Christ (2004).
Aiheesta muualla

John Debney Internet Movie Databasessa. (englanniksi)
Johanna Nordling

| Johanna Nordling> Henkilötiedot |
| --- | --- |
Syntynyt: 1979 Tampere
Kansalaisuus:   Suomi
Ammatti:  toimittaja
Johanna Nordling (s. 1979 Tampere) on suomalainen urheilutoimittaja, kirjailija ja entinen jalkapalloilija. Nordling valittiin vuonna 2015 vuoden urheilutoimittajaksi.
Elämä > Urheilutoimittajana ja kirjailijana

Nordling on opiskellut ja elänyt pitkään Saksassa, jossa hän työskentelee suomen kielen opettajana Krefeldin kansalaisopistossa. Vuonna 2006 Nordling voitti arvostetun J. H. Erkon kirjoituskilpailun. Hän työskentelee myös Viaplayn, Ilta-Sanomien ja Urheilulehden toimittajana ja kirjeenvaihtajana. Nordling kirjoittaa lehteen pitkiä juttuja pääosin Saksan jalkapallosta. Paljon kiitosta hänen jutuistaan sai muun muassa juttu Bosnia ja Hertsegovinan jalkapallomaajoukkueen pelaajista, jotka joutuivat pieninä sodan keskelle. Suureksi osaksi noiden artikkeleidensa perusteella Nordling valittiin maaliskuussa 2015 vuoden urheilutoimittajaksi.[lähde? ]
Elämä > Jalkapalloilijana

Nordling on Toijalan Pallo-49:n kasvatti. Hän edusti vuodet 1996–1999 Naisten SM-sarjassa pelannutta Tampereen Ilvestä. Vuonna 1996 Nordling saavutti SM-sarjan pronssia.
Yksityiselämä

Nordling on naimisissa saksalaisen Christoph Ellesin kanssa.
Teokset

Jalkapallon muotoinen Saksa.  Helsinki:  Bazar, 2024.  ISBN 978-952-37672-4-9.
Jonathan Cristaldo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jonathan Ezequiel Cristaldo
Syntymäaika: 5. maaliskuuta 1989 (ikä 35)
Syntymäpaikka: Ingeniero Budge, Argentiina
Pelipaikka: hyökkääjä
Pituus: 175 senttimetriä
Seura
Seura: Oriente Petrolero
Junioriseurat
: Vélez Sarsfield
Seurat
| Vuodet | Seura | O | (M) |
| 2007–2011 | Vélez Sarsfield | 85 | (21) |
| 2011– | Metalist Harkova | 37 | (16) |
Maajoukkue
| 2009 | Argentiina U20 | 8 | (2) |
| 2011– | Argentiina | 1 | (0) |
 Seurajoukkueuran tilastot kattavat vain kansalliset sarjat, päivitetty 4. joulukuuta 2011.  Maajoukkueuran tilastot päivitetty 7. kesäkuuta 2011.
Jonathan Ezequiel Cristaldo (s. 5. maaliskuuta 1989 Ingeniero Budge) on argentiinalainen jalkapalloilija, pelipaikaltaan hyökkääjä. Hän edustaa bolivialaista Oriente Petroleroa. Hän on aiemmin pelannut kotimaansa lisäksi Ukrainassa, Italiassa, Brasiliassa ja Meksikossa.
Cristaldo siirtyi Metalist Harkovaan tammikuussa 2011 Vélez Sarsfieldista, kun ukrainalaisseura osti 80 prosenttia hänen edustusoikeudestaan viidellä miljoonalla Yhdysvaltain dollarilla. Kaudella 2013–2014 hän pelasi lainalla italialaisseura Bolognassa 28 Serie A -ottelua ja teki niissä neljä maalia.
Cristaldo pelasi Argentiinan alle 20-vuotiaiden maajoukkueessa. Ainoan A-maaottelunsa Argentiinan maajoukkueessa hän on pelannut kesäkuussa 2011 Puolaa vastaan.
Jonathan Duhamel

| Jonathan Duhamel |
| --- | --- |
 Jonathan Duhamel, Vuoden 2010 World Series of Pokerin pääturnauksen voittaja.
Henkilötiedot
Syntynyt: 24. elokuuta 1987 (ikä 37)
Kansalaisuus:   Kanada
Pokerinpelaaja
Sponsori:  PokerStars
WSOP-voitot:  1
WSOP-rahasijat:  18
Päivitetty:  8.10.2014
Jonathan Duhamel (s. 24. elokuuta 1987) on kanadalainen pokeriammattilainen, joka voitti vuoden 2010 World Series of Pokerin pääturnauksen. Hän ansaitsi voitostaan lähes 9 miljoonaa Yhdysvaltain dollaria ja hänestä tuli samalla kautta aikain ensimmäinen kanadalainen, joka on tuon kyseisen turnauksen onnistunut voittamaan.
Duhamel on kotoisin Bouchervillestä, noin 10 minuutin matkan päästä Montrealista. Pokerin ulkopuolella Duhamel tunnetaan aktiivisesta jääkiekon seuraamisestaan ja vuoden 2010 Wsop pääturnauksen voittorahoistaan hän lahjoittikin 100 000 Yhdysvaltain dollaria suosikkijoukkueensa Montreal Canadiensin lasten säätiölle.
Vuonna 2014 Duhamelin liveturnausansiot ylittivät 12,4 miljoonaa Yhdysvaltain dollaria.
Josh Ryan Evans

Joshua Ryan ”Josh” Evans (10. tammikuuta 1982 – 5. elokuuta 2002) oli näyttelijä, joka tuli tunnetuksi Timmy Lenoxin esittäjänä saippuasarjassa Passions. Hänellä oli akondroplasia-kasvuhäiriö, jonka vuoksi hän näytti ja kuulosti iästään huolimatta pieneltä lapselta.
Evansin lyhytkasvuisuus aiheutti hänelle useita terveydellisiä ongelmia, ja hän joutui läpikäymään avosydänkirurgisen toimenpiteen kolmesti lyhyeksi jääneen elämänsä aikana. Hän kuoli 20-vuotiaana leikkauksen aikana sattuneisiin komplikaatioihin. Hänet on haudattu Forest Lawn Memorial Parkiin.
Elämä ja ura

Josh Ryan Evans syntyi 10. tammikuuta 1982 Haywardissa, Kaliforniassa Cheryl ja Chuck Evansille. Hänellä diagnosoitiin hyvin nuoressa iässä akondroplasia, yleisin lyhytkasvuisuuden aiheuttaja. Akondroplasia estää luiden kasvun.
Evans näytteli ensimmäisen kerran Family Matters -televisiosarjassa, jonka kahdessa jaksossa hän esitti Stevil-nukkea 1996–1997. Seuraavan kerran hän pääsi kameroiden eteen Ally McBealissa, jossa hän esitti lapsinero Oren Koolieta jaksoissa ”The Playing Field” ja ”Story of Love” (1996). Hän oli sijaisnäyttelijänä vuoden 1999 elokuvassa Vaippahousut vauhdissa, jossa hänen päänsä korvattiin digitaalisesti. Vuonna 1999 hän näytteli myös Adamia Seitsemäs taivas -sarjan jaksossa ”Come Drive With Me” ja esitti sirkusesiintyjä General Tom Thumbia minisarjassa P. T. Barnum. 9. kesäkuuta 1999 hän aloitti tunnetuimmassa ja pitkäaikaisimmassa roolissaan elävänä Timmy-nukkena Passionsissa. Toinen merkittävä rooli oli nuorena Grinchinä Ron Howardin elokuvassa The Grinch (2000).
Evans näytteli Passionsissa aina vuoteen 2002. 5. elokuuta Evans kuoli leikkauksessa komplikaatioihin. Samana päivänä televisiosta tuli kuukautta aiemmin kuvattu jakso, jossa Timmy kuoli. Tämän vuoksi jakso oli omistettu hänelle. Televisiosta ei ikinä näytetty jaksoa, jossa Timmy pääsee taivaaseen, koska Timmy lupaa palata takaisin, kun Tabitha ei haluaisi Timmyn lähtevän. Evansin oli määrä jatkaa Timmyn enkelinä.
Aiheesta muualla

Josh Ryan Evans Internet Movie Databasessa. (englanniksi)
Small Wonder People.  19.8.2002. Arkistoitu 22.8.2017. (englanniksi)
Oliver, Myrna: Joshua Evans, 20; 3-Foot, 2-Inch Actor Starred in TV's 'Passions' Los Angeles Times.  7.8.2002. (englanniksi)
Juha Kangas

Juha Kangas -nimisiä henkilöitä ovat:
Juha Kangas (kapellimestari) (s. 1945), Keski-Pohjanmaan Kamariorkesterin entinen johtaja.
Juha Kangas (ralliautoilija) (s. 1973), suomalainen entinen ralliautoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juha Kangas”, voi hakea sivunnimihaulla, laajalla sivunnimihaulla tai tekstihaulla.
John Jairo Arias

John Jairo Arias Tascón (1961 – 13. kesäkuuta 1990) tunnetaan nimellä Pinina, Hän oli Medellín-kartellin jäsen. Hän sai urallaan paljon valtaa kartellin armeijassa ja häntä syytettiin sadoista murhista. Hänen katsottiin olevan viidentenä kartellirakenteessa.  Hän oli palkkamurhaaja, muiden tappajien pomo ja rikollisryhmän johtaja, joka oli kartellin käytettävissä, tunnetaan nimellä Los Priscos.
Hänen voimakkaasta äänestään hän sai lempinimekseen  "Pinina". Hän oli 165 cm pitkä. Muutamia kuvia hänestä on saatavilla.
Ura

Lapsena Arias asui Medellinin kunnassa Lovainassa . Hän syntyi köyhään perheeseen. Hänestä tuli rikollinen kaksitoistavuotiaana, sitten Arias liittyi jengiin ja lopulta hänestä tuli palkkamurhaaja 15-vuotiaana. Erään tarinan mukaan eräänä päivänä hän meni puistoon lähelle San Pedron hautausmaata, missä hän varasti musiikkisoittimen Pablo Escobarille kuuluneesta autosta. Yksi Pablon miehistä alkoi kysellä ympäriinsä ja huomasi, että Arias oli murtautunut autoon. Hän ilmoitti tästä Pablo Escobarille.  Escobar pyysi Pininaa kartellin jäseneksi.
Ariasilla oli paljon tietoa yhteisön ihmisistä, mikä antoi hänelle mahdollisuuden rekrytoida jäseniä murhaa varten. Ensimmäinen Medellín-kartellin määräämä murha eli Rodrigo Laran murha delegoitiin hänelle. Sitten hän palkkasi Byron de Jesús Velásquezin, Iván Darío Guizao Álvarezin ja muut suorittamaan murhan vuonna 1984. Pinina osallistui melkein jokaiseen kartellin määräämään rikokseen: Laran ja El Espectadorin johtajan Guillermo Cano Isazan murhat vuonna 1986, El Espectador -rakennuksen pommitukset vuonna 1989, poliisi eversti Jaime Ramírez Gómezin salamurhat vuonna 1986, sieppaukset ja Carlos Mauro Hoyosin murha vuonna 1988, Antioquian kuvernöörin murha vuonna 1989, poliisi eversti Valdemar Franklin Quinteron murha vuonna 1989, yhteistyö DAS-rakennuksen pommitusten järjestämisen kanssa vuonna 1989 (52 ihmistä kuoli ja ainakin 600 haavoittunutta), osallistuminen Avianca-lentokoneen pommituksiin 27. marraskuuta 1989 (110 ihmistä kuollut), osallistuminen monien poliisien tappoon sekä Kolumbian korkeimman oikeuden Hernando Baquero Bordan murha vuonna 1986, osallistuminen presidenttikandidaatin Luis Carlos Galánin murha vuonna 1989 ja Medellin-kartellin ja Cali-kartellin välinen sota yhdessä muiden rikosten ohella, kuten autopommitukset.
Kuolema

Arias kuoli 13. kesäkuuta 1990, kun Kolumbian poliisi teki hyökkäyksen hänen kotiinsa, naapurustossa Medellínin El Pobladossa. Hän yritti paeta kolmannen kerroksen ikkunasta, mutta putosi ja loukkasi nilkkansa, päänsä ja oikean kätensä. Hän pystyi nousemaan ylös ja yritti kävellä autonsa luo, mutta tapettuaan poliisin hän vetäytyi kerrostaloon. Ensimmäisessä kerroksessa hän taisteli poliisien kanssa ja lopulta hänet tapettiin. Hän oli 29-vuotias kuolemansa aikaan. Hänen kuolemansa jälkeen Medellínin kartelli alkoi hajota. Kostoksi Escobar käski miehensä ajaa autopommin El Pobladon poliisiasemalle aiheuttaen vakavia vahinkoja. Hänen ruumiinsa haudattiin Medellínin hautausmaalle.
Media

Vuonna 2012 Caracol Televisión julkaisi sarjan Pablo Escobar, Huumeiden Herra, innoittamana kartellipäällikön elämästä. Siinä John Jairo Ariasin hahmo kuvattiin nimellä "El Chili".
Sarjassa Bloque de búsqueda, joka sai ensi-iltansa vuonna 2016 ja Medellín-kartellin hajottaneen poliisivoimien innoittamana, hänen hahmoansa esitti näyttelijä Sebastián Boscán, nimellä "Pinocho".
Aiheesta muualla

Pinina: Un itinenario criminal
Euroliiga-kausi 2000–2001

Euroliigakausi 2000–2001 oli ensimmäinen Euroliiga-nimellä pelattu kausiselvennä. Samaan aikaan pelattiin myös FIBA:n organisoima Suproleague, johon osallistui osa Euroopan seurajoukkueista. Kausi alkoi 16. lokakuuta 2000 ja loppui 10. toukokuuta 2001 Bolognassa pelattuun ratkaisevaan finaaliin. Kauden voitti Kinder Bologna.
Joukkueet

| 0 | 1 | 2 | 3 | 4 |
| --- | --- | --- | --- | --- |
|   Kreikka AEK Ateena B.C.  Olympiakos BC  PAOK Thessaloniki BC  Peristeri BC |   Italia Fortitudo Bologna  Pallacanestro Treviso  Scaligera Basket Verona  Virtus Bologna |   Espanja FC Barcelona Bàsquet  Club Baloncesto Estudiantes  Real Madrid Baloncesto  Tau Ceramica |   Kroatia Cibona Zagreb  KK Zadar |   Belgia Spirou Charleroi |
|   Saksa Opel Skyliners |   Israel Hapoel Jerusalem BC |   Jugoslavia KK Budućnost Podgorica |   Liettua BC Žalgiris |   Portugali Ovarense |
|   Iso-Britannia London Towers |   Venäjä Saint Petersburg Lions |   Slovenia KK Union Olimpija |   Sveitsi Lugano Basket |  |
Runkosarja

24 joukkuetta jaettiin neljään lohkoon ja lohkojen neljä parasta pääsivät jatkoon.
Runkosarja > Lohko A

|  | Joukkue | O | V | H | P+ | P- | Koriero |
| --- | --- | --- | --- | --- | --- | --- | --- |
| 1. |  Fortitudo Bologna | 10 | 8 | 2 | 812 | 760 | +52 |
| 2. |  Peristeri BC | 10 | 7 | 3 | 841 | 786 | +55 |
| 3. |  BC Zalgiris | 10 | 6 | 4 | 866 | 816 | +50 |
| 4. |  CB Estudiantes | 10 | 4 | 6 | 820 | 821 | -1 |
| 5. |  Lugano Basket | 10 | 3 | 7 | 777 | 914 | -137 |
| 6. |  KK Zadar | 10 | 2 | 8 | 840 | 859 | -19 |
Runkosarja > Lohko B

|  | Joukkue | O | V | H | P+ | P- | Koriero |
| --- | --- | --- | --- | --- | --- | --- | --- |
| 1. |  Kinder Bologna | 10 | 9 | 1 | 835 | 734 | +101 |
| 2. |  AEK Ateena BC | 10 | 8 | 2 | 805 | 746 | +59 |
| 3. |  TAU Ceramica | 10 | 6 | 4 | 749 | 700 | +49 |
| 4. |  Cibona Zagreb | 10 | 3 | 7 | 773 | 832 | -59 |
| 5. |  Saint Petersburg Lions | 10 | 2 | 8 | 778 | 840 | -62 |
| 6. |  Spirou Charleroi | 10 | 2 | 8 | 769 | 857 | -88 |
Runkosarja > Lohko C

|  | Joukkue | O | V | H | P+ | P- | Koriero |
| --- | --- | --- | --- | --- | --- | --- | --- |
| 1. |  Olympiakos BC | 10 | 7 | 3 | 861 | 738 | +123 |
| 2. |  Real Madrid Baloncesto | 10 | 7 | 3 | 859 | 789 | +70 |
| 3. |  Olimpija Ljubljana | 10 | 7 | 3 | 823 | 752 | +71 |
| 4. |  Benetton Treviso | 10 | 6 | 4 | 847 | 777 | +70 |
| 5. |  Hapoel Jerusalem BC | 10 | 3 | 7 | 784 | 881 | -97 |
| 6. |  Ovarense | 10 | 0 | 10 | 746 | 983 | -237 |
Runkosarja > Lohko D

|  | Joukkue | O | V | H | P+ | P- | Koriero |
| --- | --- | --- | --- | --- | --- | --- | --- |
| 1. |  FC Barcelona Bàsquet | 10 | 8 | 2 | 856 | 757 | +99 |
| 2. |  PAOK Thessaloniki BC | 10 | 7 | 3 | 846 | 773 | +73 |
| 3. |  Budućnost Podgorica | 10 | 7 | 3 | 844 | 819 | +25 |
| 4. |  Scaligera Basket Verona | 10 | 6 | 4 | 920 | 854 | +66 |
| 5. |  London Towers | 10 | 1 | 9 | 775 | 878 | -103 |
| 6. |  Opel Skyliners | 10 | 1 | 9 | 696 | 856 | -160 |
16 parasta

16 jäljellä olevaa joukkuetta pistettiin pelaamaan pareittain. Pelit pelattiin paras kolmesta-periaatteella.
| Joukkue 1 | Tulos | Joukkue 2 | 1>  peli | 2>  peli | 3>  peli |
| --- | --- | --- | --- | --- | --- |
| Fortitudo Bologna  | 2 - 0 |  Cibona Zagreb | 76 - 64 | 75 - 74 | - |
| Real Madrid Baloncesto  | 2 - 0 |  Budućnost Podgorica | 91 - 63 | 76 - 62 | - |
| Kinder Bologna  | 2 - 0 |  CB Estudiantes | 113 - 70 | 85 - 80 | - |
| PAOK BC  | 1 - 2 |  Olimpija Ljubljana | 75 - 64 | 77 - 85 | 69 - 73 |
| Olympiakos BC  | 2 - 0 |  Scala Verona | 94 - 92 | 96 - 84 | - |
| Peristeri BC  | 0 - 2 |  TAU Ceramica | 79 - 81 | 68 - 81 | - |
| FC Barcelona Bàsquet  | 0 - 2 |  Benetton Treviso | 85 - 86 | 82 - 99 | - |
|  AEK Ateena BC  | 2 - 0 |  Zalgiris | 69 - 60 | 73 - 71 | - |
Puolivälierät

Viimeiset kahdeksan joukkuetta pelasivat pareittain vastakkain ja voittajat pääsivät jatkoon. Pelit pelattiin taas paras kolmesta-periaatteella.
| Joukkue 1 | Tulos | Joukkue 2 | 1>  peli | 2>  peli | 3>  peli |
| --- | --- | --- | --- | --- | --- |
| Fortitudo Bologna  | 2 - 1 |  Real Madrid Baloncesto | 74 - 68 | 57 - 88 | 88 - 70 |
| Kinder Bologna  | 2 - 0 |  Olimpija Ljubljana | 80 - 79 | 81 - 79 | - |
| Olympiakos BC  | 0 - 2 |  TAU Ceramica | 72 - 78 | 76 - 98 | - |
| AEK Ateena BC  | 2 - 1 |  Benetton Treviso | 97 - 89 | 74 - 90 | 71 - 56 |
Välierät

Välierät jatkoivat samaa pelitapaa, eli joukkueet pelasivat jälleen pareittain. Voittajat pääsivät finaaliin.
| Joukkue 1 | Tulos | Joukkue 2 | 1>  peli | 2>  peli | 3>  peli |
| --- | --- | --- | --- | --- | --- |
| Kinder Bologna  | 3 - 0 |  Fortitudo Bologna | 103 - 76 | 92 - 84 | 74 - 70 |
| AEK Ateena BC  | 0 - 3 |  TAU Ceramica | 65 - 90 | 67 - 70 | 62 - 76 |
Finaalit

Finaalit pelattiin vuorotellen joukkueiden kotiareenoilla. Pelit pelattiin paras viidestä-menetelmällä.
| Joukkue 1 | Tulos | Joukkue 2 | 1>  peli | 2>  peli | 3>  peli | 4>  peli | 5>  peli |
| --- | --- | --- | --- | --- | --- | --- | --- |
| Kinder Bologna  | 3 - 2 |  TAU Ceramica | 65 - 78 | 94 - 73 | 80 - 60 | 79 - 96 | 82 - 74 |
Palkinnot > Kauden MVP

Dejan Tomašević (  Budućnost Podgorica )
Palkinnot > Finaalien MVP

Emanuel Ginóbili (  Kinder Bologna )
Palkinnot > All-Euroleague First Team 2000-2001

Louis Bullock (  Scaligera Basket Verona )
Alphonso Ford (  Peristeri BC )
Derrick Hamilton (  Saint Petersburg Lions )
Gregor Fučka (  Fortitudo Bologna )
Dejan Tomašević (  Budućnost Podgorica )
Palkinnot > All-Euroleague Second Team 2000-2001

Jemeil Rich (  Lugano )
Panagiotis Liadelis (  PAOK Thessaloniki BC )
Pau Gasol (  FC Barcelona Bàsquet )
Ioannis Giannoulis (  PAOK Thessaloniki BC )
Rashard Griffith (  Kinder Bologna )
Aiheesta muualla

Euroliiga
Euroliigan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 2000-luku | 2000–2001 | 2001–2002 | 2002–2003 | 2003–2004 | 2004–2005 | 2005–2006 | 2006–2007 | 2007–2008 | 2008–2009 | 2009–2010 |
| 2010-luku | 2010–2011 | 2011–2012 | 2012–2013 | 2013–2014 | 2014–2015 | 2015–2016 |  |  |  |  |
Juha Karhu

Juha Karhu -nimisiä henkilöitä ovat:
Juha Karhu (s. 1953), suomalainen oikeustieteen professori
Juha Karhu (s. 1990), suomalainen harrastajanäyttelijä ja televisiojuontaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juha Karhu”, voi hakea sivunnimihaulla, laajalla sivunnimihaulla tai tekstihaulla.
John Settergren

John Settergren
Argoksen talo Helsingissä.
Wasa Aktiebankin talo Helsingissä.
Nils Johan (John) Settergren (15. joulukuuta 1868 Lidköping, Ruotsi – 7. elokuuta 1917 Jusowka, Venäjän keisarikunta) oli Suomessa vaikuttanut ruotsalaissyntyinen arkkitehti. Hän työskenteli vuosisadan vaihteessa maineikkaassa Grahn, Hedman & Wasastjerna -arkkitehtitoimistossa.